**HRVATSKI CRVENI KRIŽ**

**Ulica Crvenog križa 14/I**

**10000 Zagreb**

KLASA: 406-03/23-08/11

URBROJ: 101-03-23-72

Zagreb, 17. svibnja 2023.

**2.POJAŠNJENJE/IZMJENA**

**POZIV NA DOSTAVU PONUDA**

**ZA PREDMET NABAVE:**

**INFORMACIJSKI ELEKTRONIČKI**

**SUSTAV ZA UREDSKO POSLOVANJE**

**-PONOVLJENI POSTUPAK-**

Sadržaj Poziva:

1. Opći podaci
2. Podaci o predmetu nabave
3. Pojašnjenje/Izmjena Poziva

# OPĆI PODACI

## Podaci o naručitelju

Naručitelj: Hrvatski Crveni križ

Adresa: Ulica Crvenog križa 14/1, 10000 Zagreb

OIB: 72527253659

Telefon: +385 1 4655 814; telefaks: +385 1 4655 365

## Osoba ili služba zadužena za kontakt:

Ana-Marija Novak, e-mail: [ana-marija.novak@hck.hr](mailto:ana-marija.novak@hck.hr)

Emil Tustanovski, e-mail: [emil.tustanovski@hck.hr](mailto:emil.tustanovski@hck.hr)

## Podaci o gospodarskim subjektima s kojima je Naručitelj u sukobu interesa

Ne postoje gospodarski subjekti s kojima Naručitelj i s njim povezane osobe ne smiju sklapati

Ugovore o nabavi.

## Vrsta postupka nabave

Vrsta postupka je javno nadmetanje.

## Vrsta ugovora

Sklapa se ugovor o nabavi usluge sukladno ovom Pozivu na dostavu ponuda i odabranom ponudom, odnosno Naručitelj zadržava pravo sklopiti ugovor samo za pojedine grupe predmeta nabave, osim za Grupu 2 predmeta nabave.

Ustrojstveni oblici Naručitelja će sklopiti ugovor o nabavi usluga za Grupu 2 te Grupu 3 (dio koji se odnosi na dodatne korisničke licence), ovisno o njihovim potrebama i prihvatljivosti ponuđenog, a u skladu s ovim Pozivom na dostavu ponuda i odabranom ponudom.

## Dodatne informacije i objašnjenja te izmjena Poziva na dostavu ponuda

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s Pozivom na dostavu ponuda. Pod uvjetom da je zahtjev za dodatnom informacijom, objašnjenjem ili izmjenom u vezi s Pozivom na dostavu ponuda dostavljen pravodobno, Naručitelj će odgovor, dodatne informacije, objašnjenja ili izmjenu bez odgode, a najkasnije tijekom trećeg dana prije roka određenog za dostavu ponuda, staviti na raspolaganje na isti način i na istim internetskim stranicama kao i osnovni Poziv na dostavu ponuda, bez navođenja podataka o podnositelju zahtjeva.

Zahtjev za dodatnom informacijom, objašnjenjem ili izmjenom u vezi s Pozivom na dostavu ponuda je pravodoban ako je dostavljen najkasnije tijekom petog dana prije roka određenog za dostavu ponuda.

Sva komunikacija vezana uz ovaj postupak nabave odvijat će se isključivo elektroničkim putem, sukladno navedenom u točki 1.2. ovog Poziva na dostavu ponuda.

# PODACI O PREDMETU NABAVE

## Opis predmeta nabave

Predmet nabave je informacijski elektronički sustav uredskog poslovanja koji će omogućiti cjelovito uredsko poslovanje u elektroničkom obliku što će doprinijeti ekonomičnijem, efikasnijem i transparentnijem radu Hrvatskog Crvenog križa. Informacijski elektronički sustav uredskog poslovanja omogućit će elektroničku komunikaciju s javnopravnim tijelima i ispunjenje osnovnih standarda i funkcionalnosti propisanih Uredbom o uredskom poslovanju (Narodne novine broj 75/21), Tehničkim specifikacijama informacijskog elektroničkog sustava uredskog poslovanja i Naputkom o brojčanim oznakama pismena te sadržaju evidencija uredskog poslovanja (Narodne novine 132/21) kao i ostalim uvjetima i zahtjevima zadanim ovim Pozivom na dostavu ponuda.

Detaljan opis definiran je u Obrascu 3 - Tehnička specifikacija koja je u prilogu ovog Poziva i čini njegov sastavni dio.

Naručitelj provodi postupak nabave informacijskog elektroničkog sustava uredskog poslovanja za svoje potrebe te za potrebe okvirno 50 ustrojstvenih oblika Naručitelja.

Hrvatski Crveni križ kao nacionalno društvo Crvenog križa djeluje na teritoriju Republike Hrvatske, a ustrojstveni oblici Hrvatskog Crvenog križa su općinska, gradska i županijska društva.

Sustav uredskog poslovanja ustrojstvenih oblika bazira se na sustavu uredskog poslovanja Naručitelja, uz moguća neznatna odstupanja i razlike.

Radovi implementacije dodatnih ustrojstvenih oblika se izvode unutar osnovnog sustava uredskog poslovanja Naručitelja, na jednoj zajedničkoj instanci i na istom serveru, prema uputama navedenim u Obrascu 3 - Tehnička specifikacija, a u skladu s odredbama Uredbe o uredskom poslovanju (Narodne novine broj 75/21) te ostalih relevantnih dokumenata i propisa.

## Opis i oznaka grupa predmeta nabave

Predmet nabave je podijeljen na grupe predmeta nabave, kako slijedi:

1. Implementacija sustava
2. Implementacija dodatnih ustrojstvenih oblika
3. Licence
4. Licence 3. strana
5. Održavanje sustava

*Ponuditelj je obvezan nuditi sve grupe predmeta nabave. Ukoliko je određena grupa sastavni dio neke druge grupe predmeta nabave, ponuditelj će tako naznačiti u Ponudbenom troškovniku.*

*Naručitelj zadržava pravo odabrati ponudu samo za određene grupe.*

# POJAŠNJENJE/IZMJENA POZIVA

Slijedom upita zainteresiranog gospodarskog subjekta, točka:

## Vrijeme i mjesto dostavljanja ponuda

• krajnji rok za dostavu ponuda je: **19. svibnja 2023. do 14:00 sati.**

• mjesto dostave ponuda: Hrvatski Crveni križ, Ulica Crvenog križa 14-16, 10000 Zagreb

Do navedenog roka za dostavu ponude ponuda mora biti dostavljena i zaprimljena bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.

Kada ponuditelj neposredno dostavlja ponudu, izmjenu i/ili dopunu ponude odnosno pisanu

izjavu o odustajanju od dostavljene ponude, Naručitelj mu je obvezan o tome izdati potvrdu. Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

Podaci o zaprimljenim ponudama, ponuditeljima i broju ponuda tajni su do otvaranja ponuda.“

Mijenja se i sada glasi:

## Vrijeme i mjesto dostavljanja ponuda

• krajnji rok za dostavu ponuda je: **24. svibnja 2023. do 14:00 sati.**

• mjesto dostave ponuda: Hrvatski Crveni križ, Ulica Crvenog križa 14-16, 10000 Zagreb

Do navedenog roka za dostavu ponude ponuda mora biti dostavljena i zaprimljena bez obzira na način dostave. Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.

Kada ponuditelj neposredno dostavlja ponudu, izmjenu i/ili dopunu ponude odnosno pisanu

izjavu o odustajanju od dostavljene ponude, Naručitelj mu je obvezan o tome izdati potvrdu. Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

Podaci o zaprimljenim ponudama, ponuditeljima i broju ponuda tajni su do otvaranja ponuda.“